Publication: Magyar Közlöny
Issue: MK-2002-142 (Year: 2002, Number: 142)
Era: 1990-2004
Section: nem haladhatja meg a 163/2001. (IX. 14.) Korm. rendeletben meghatározott intenzitásokat.
Paragraph Index: 597

b) ha a pályázati felhívás másképp nem rendelkezik, a beruházás megvalósítási költségeihez nyújtott — 10 millió forint összeget meghaladó beruházási célú — támogatás esetén a következõ biztosítékok rendelkezésre álljanak: ba) a természetes személy, valamint a mikro- és kisvállalkozás olyan közjegyzõi okiratba foglalt nyilatkozatot tegyen, amelyben feltétel nélkül és visszavonhatatlanul hozzájárul ahhoz, hogy az odaítélt támogatás biztosítékaként felajánlott ingatlanra vagy ingó dologra a támogatási összeg mértékéig — a kötelezettségek megvalósulásának eredményeirõl szóló, a számviteli törvénynek megfelelõen elkészített beszámolót követõen készített zárójegyzõkönyvnek az érdekeltek által történõ jóváhagyásának napjáig — a MeH javára jelzálogjog kerüljön bejegyzésre, bb) az e rendelet alapján támogatásban részesíthetõ — a ba) pontban nem említett — szervezet tekintetében, a beruházás megvalósulását tanúsító, hatósági engedélyekkel és bizonylatokkal alátámasztott, a TC támogatási céljának teljesítésérõl szóló pénzügyi zárójelentés jóváhagyásának napjáig a támogatási szerzõdésben vállalt kötelezettségek nem teljesítése esetére kedvezményezettként a MeH-et megjelölõ, legalább az odaítélt támogatással azonos összegre szóló visszavonhatatlan bankgarancia vagy biztosító által vállalt kezesi biztosítás álljon rendelkezésre. A pénzügyi beszámoló jóváhagyását megelõzõen a támogatási döntés kedvezményezettje köteles — választása szerint — a 16. § (1) bekezdés szerinti zárójegyzõkönyv jóváhagyásának napjáig terjedõ idõszakra a támogatási szerzõdésben vállalt további kötelezettségek nem teljesítése esetére a MeH-et megjelölõ, legalább az odaítélt támogatással azonos összegre szóló, visszavonhatatlan bankgaranciát, illetve biztosító által vállalt kezesi biztosítást rendelkezésre bocsátani, vagy a további kötelezettségek teljesítésének biztosítékaként, legalább az odaítélt támogatás összegének erejéig, a MeH által elfogadható ingatlanra vagy ingó dologra a MeH javára jelzálogjogot bejegyeztetni.

Source: https://magyarkozlony.hu/hivatalos-lapok/15de5dd6bc8dd4159ce81077c47cfa0d3271cc48/dokumentumok/917b592762e5485abee9adc4f3587db0f348c6f0/letoltes